b'\n_START_ARTICLE_\nMirza Begi\xc4\x87\n_START_SECTION_\nKlubska kariera\n_START_PARAGRAPH_\nKariero je za\xc4\x8del v rodni Bosni in Hercegovina pri Slobodi Diti iz Tuzle. Pred za\xc4\x8detkom sezone 2002/03 je prestopil v Union Olimpijo, kjer je igral za mladince in kmalu prejel tudi slovensko dr\xc5\xbeavljanstvo. V sezoni 2003/04 je kot posojeni igralec Olimpije igral za kranjski Triglav, za katerega je dosegal povpre\xc4\x8dno 7 to\xc4\x8dk, 5 skokov in 1,7 blokade v 16,9 minutah na tekmo. Po sezoni je zapustil Olimpijo in prestopil k Virtusu iz Bologne. Prvo sezono je bil posojen k belgijskemu prvoliga\xc5\xa1u Huy Basket. Po sezoni se je vrnil v Italijo, vendar pa je zaradi te\xc5\xbeav s koleni Virtus v sezoni 2005/06 prekinil pogodbo z njim. Vrnil se je v Slovenijo tokrat k ekipi Slovana. V sezoni 2006/07 je zaigral v ligi ABA pod vodstvom trenerja Ale\xc5\xa1a Pipana. Po koncu sezone ga je v svoje vrste ponovno zvabila Olimpija, s katero je podpisal dveletno pogodbo. Po solidni prvi sezoni je sezono 2009/10 odigral odli\xc4\x8dno in postal eden najbolj\xc5\xa1ih mladih centrov Evrolige. Tako je avgusta 2009 prestopil k \xc5\xbdalgirisu iz Kaunasa. Po slabih dveh sezonah je januarja 2011 na \xc5\xbeeljo priznanega trenerja Ettoreja Messine prestopil k madridskemu Realu, s katerim je podpisal 2 in polletno pogodbo. V januarju 2018 se je vrnil v Petrol Olimpijo, kjer igra \xc5\xa1e danes.\n_START_SECTION_\nReprezentan\xc4\x8dna kariera\n_START_PARAGRAPH_\nBegi\xc4\x87 je igral za mlado Slovensko reprezentanco do 20 let na Evropskem prvenstvu v Moskvi leta 2005. Za \xc4\x8dlansko Slovensko ko\xc5\xa1arkarsko reprezentanco je prvi\xc4\x8d zaigral na Evropskem prvenstvu 2011 v Litvi, kjer je v povpre\xc4\x8dju dosegel 7,7 to\xc4\x8dke in 6,5 skokov na tekmo, obenem pa je s povpre\xc4\x8dno 1,9 blokadami na tekmo postal najbolj\xc5\xa1i bloker prvenstva.'